OzLabs/hebrew-wiki-articles huggingface dataset:
פלישת עיראק לאיראן

מלחמת איראן–עיראק - [[22 בספטמבר 1980 - הפצצה רקטית של טהראן בידי הצבא העיראקי.]]
פלישת עיראק לאיראן היא הכינוי למערכה הצבאית של עיראק נגד איראן השכנה בשלהי שנת 1980, כאשר חיילי הכוחות של עיראק חצו את הגבול הבינלאומי בין איראן לעיראק ופלשו למדינה, ופתחו את מלחמת איראן–עיראק שנמשכה שמונה שנים. הפלישה הראשונית נפתחה ב-22 בספטמבר 1980 ונמשכה עד 7 בדצמבר אותה שנה. בניגוד לציפיות העיראקיות לתגובה לא מאורגנת ודלה מצד איראן לאור המהומה שגרמה המהפכה האסלאמית ב-1979, הפלישה נעצרה קשות לנוכח ההתנגדות האיראנית העזה, אך לא לפני שעיראק כבשה יותר מ-15,000 קמ"ר משטח איראן.

ב-10 בספטמבר 1980, עיראק, בתקווה לנצל את חולשתה של איראן בעקבות המהפכה האסלאמית שנה לפני כן, כבשה בכוח שטחים במדינה שהיו אמורים לעבור לריבונותה לפי הסכם אלג'יר מ-1975. השטחים הללו מעולם לא נמסרו לעיראק על ידי איראן, מה שהוביל לכך שגם איראן וגם עיראק הכריזו על ביטול האמנה, ב-14 בספטמבר וב-17 בספטמבר, בהתאמה. ב-22 בספטמבר החלו להפציץ מטוסים עיראקים עשרה שדות תעופה בתוך איראן כדי לשתק את חיל האוויר האיראני על הקרקע. למרות שמתקפה זו נכשלה, הכוחות העיראקיים חצו את הגבול בכוח והתקדמו לתוך איראן בשלושה דחפים בו-זמנית לאורך חזית של כ-644 ק"מ למחרת. מתוך שש הדיוויזיות של עיראק שפלשו ביבשה, ארבע נשלחו לח'וזסטאן העשירה בנפט, ששכנה בסמוך לקצה הדרומי של הגבול, במטרה לנתק את השאט אל-ערב משאר איראן ולהקים אזור ביטחון טריטוריאלי<ref></ref>.

מטרת הפלישה, לפי נשיא עיראק סדאם חוסיין, הייתה להקהות את תנועתו של המנהיג העליון האיראני רוחאללה ח'ומייני ולסכל את ניסיונותיו לייצא את המהפכה האסלאמית של איראן לעיראק החילונית תחת שלטון סדאם ולמדינות המפרץ הפרסי. תוכניתו של סדאם הייתה להשתלט על כל נתיב המים של שאט אל-ערב במערכה מהירה ונחרצת, שבאמצעותה קיווה שתגרום מכה כזו ליוקרתה של איראן שתוביל לנפילת הממשלה החדשה, או, לכל הפחות, לסיום את הקריאות של איראן להפלת שלטון מפלגת הבעת'. הוא גם רצה לבסס את מעמדו בעולם הערבי<ref></ref><ref></ref><ref name="autogenerated98"></ref>. הוא גם שאף לנתק את מחוז ח'וזסטן העשיר בנפט מאיראן, וראה במלחמה הזדמנות לעשות זאת. סדאם ציפה שהערבים המקומיים של ח'וזסטאן - שבה כבר התנהלה התקוממות בדלנית כלל-ערבית נגד איראן - יתקוממו נגד ממשלת איראן. עם זאת, יעדים אלה לא התממשו, ורוב הערבים האיראנים המקומיים לא סייעו לכוחות העיראקים.

==הערות שוליים==

קטגוריה:מלחמת איראן–עיראק
קטגוריה:אסיה: פלישות
קטגוריה:1980 באיראן
חיים שמשון (הרברט) גולדשטיין

חיים שמשון (הרברט) גולדשטיין (י"ח בשבט ה'תר"נ – ה'תש"ל; 8 בפברואר 1890– ינואר 1970) היה רב אמריקאי, נשיאה הראשון של הסתדרות הרבנים דאמריקה, נשיא ה-OU (הקהילות היהודיות האורתודכסיות של אמריקה שמכוחו ארגון הכשרות היהודי הגדול בצפון אמריקה) ונשיא . היה פעיל בוועד ההצלה ובאגודת ישראל בארצות הברית.

== חייו ==
חיים שמשון גולדשטיין נולד בי"ח בשבט ה'תר"נ (8 בפברואר 1890) בניו יורק למשפחה מקהילת בית המדרש הגדול, שם פגש את חמיו לעתיד הארי פישל. למד ב, בתיכון ובאוניברסיטת קולומביה. במקביל נסמך לרבנות מבית המדרש לרבנים באמריקה ומהרב שלום אלחנן יפה.

ב-1917 היה ממייסדי המרכז הקהילתי היהודי, ברחוב 116 מערב 37 בהארלם, והיה שותף בפיתוח הקהילה סביב בית הכנסת. בהמשך, התפתחו סביב הקהילה מוסדות נוספים כמו אולם התעמלות, בריכה אולימפית ומועדונים חברתיים. בשיאו שירת המרכז כ-3,000 איש מדי יום (בהמשך הוכר כ"מרכז הקהילתי היהודי של ווסט סייד"). ב-1921 היה אמור לרשת את מקומו של הרב ד"ר פריירה מנדס כרב קהילת שארית ישראל, בית הכנסת העתיק ביותר באמריקה, אולם המינוי לא יצא אל הפועל.

בין השנים 1938–1940 שימש כנשיא הראשון של הסתדרות הרבנים דאמריקה, לאחר המיזוג בין המועצה הרבנית של התאחדות הקהילות היהודיות האורתודוקסיות לבין האגודה הרבנית של ישיבת רבינו יצחק אלחנן, חלק מישיבה יוניברסיטי<ref>https://www.rabbis.org/pdfs/PastPresidents.pdf רשימת הנשיאים.</ref>.

שימש כנשיא הOU במשך 10 שנים, במהלכן הוביל הקמת גופי כשרות לאומיים שהפכו לסמל הO.U. כמו כן בתקופתו כנשיא מילא תפקיד בהכרה של ישיבה יוניברסיטי כאוניברסיטה על ידי מועצת האוניברסיטאות של מדינת ניו יורק.

עמד בראש המחלקה לדרשנות של בית הספר לרבנות המסונף לישיבה יוניברסיטי במשך עשרות שנים, והדריך למעשה את שני הדורות הראשונים של הרבנים האורתודוקסים באמריקה. אייש את התפקיד זמן קצר לאחר שהוסמך לפני מלחמת העולם הראשונה וכמעט עד מלחמת וייטנאם.

היה נשיא של קרן "היישוב" למען ההתיישבות בארץ ישראל כמו גם הנשיא של הצל-ילד (Save-A-Child) שתרמה למציאת בתים לילדים בארץ ישראל.

הוביל מאבקים רבים למען זכויות היהודים והחברה, כמו למשל המאבק לחשיפת קצביות שמתחזות לכשרות והמאבק המוצלח למען חוק שכר המינימום.

היה ממייסדי הועידה הלאומית של נוצרים ויהודים.

הרב גולדשטיין נפטר בינואר 1970.

== משפחתו ==
ביתו, הרבנית ד"ר נעמי כהן הייתה מחלוצות הפמיניזם הדתי בארץ וחוקרת באוניברסיטת חיפה. נשאה לרב שאר יישוב הכהן רבה של חיפה.

== ספריו ==
* הערות תנ"ך לקריאה ביתית (חמשת ספרי החומש, פלוס ספר יהושע).
* בין שורות התנ"ך (על כל מצווה בתנ"ך).
* אתיקה של האבות (ביאור על הספר פרקי אבות).

==קישורים חיצוניים==
* 

== הערות שוליים ==

קטגוריה:רבנים אמריקאים
קטגוריה:אמריקאים שנולדו ב-1890
קטגוריה:אמריקאים שנפטרו ב-1970
נאהה

נאהה (בגרמנית: Nahe ) הוא יובל של נהר הריין הזורם ממערבה לו במדינות ריינלנד-פפאלץ וחבל הסאר שבגרמניה. הנהר נתן את שמו לאזור היין נאהה הממוקם סביבו. מקורות הנהר מתחילים באזור נופלדן שבמדינת חבל הסאר, משם הוא זורם דרך ריינלנד-פפאלץ ולבסוף נשפך אל נהר הריין בבינגן. אורך הנהר הוא 125 קילומטר.

== אטימולוגיה ==
השם Nahe התפתח מהמילה הלטינית Nava, שבתורה מתבססת על המילה הקלטית לנהר פראי.

== הידרולוגיה ==
אגן הניקוז של הנהר משתרע על שטח של כ-4,067 קמ"ר. בשל אגן הניקוז הגדול יחסית בהשוואה לאורכו של הנהר, שיטפונות יכולים להתרחש לאורך חלקי המסלול האמצעיים והתחתונים שלו בתוך שעות ספורות בלבד, אולם הם בדרך כלל נעלמים במהירות שבה הופיעו. בשנים 1993 ו-1995 נמדדה בבאד קרויצנך זרימה של יותר מ-1,000 מ"ק לשנייה ויותר מ-1,300 מ"ק לשנייה בשפך הנהר אל הריין.

== גאולוגיה ==
הסלעים באזור הנהר נוצרו בעיקר בתור הפרם המוקדם ובחלק מתור הקרבון. בתקופת היווצרות הסלעים, הושפע אזור הנהר מפעילות געשית עזה. מאותה פעילות געשית נותרו מרבצים עצומים של הסלע הגעשי ריוליט, המאופיין בצבעו האדמדם, והסלע הגעשי הבסיסי יותר אנדזיט. עמקי הנהר ויובליו נוצרו לפני 2.6 מיליון שנים במהלך תור הרביעון, התקופה המאחורת ביותר מבחינה גאולוגית, כתוצאה מהתהפכות הקרקע של ההרים הנמצאים מסביב להונסרוק ורכס וצפון פלטין. תהליך זה גרם לירידה תלולה של המים במורד ההרים, ומכאן לפעילות שחיקה אינטנסיבית. שחיקה חזקה במיוחד התרחשה בתקופות חמות במהלך עידני הקרח, כאשר אקלים הטונדרה שלט, והאדמה הייתה חסרת ההגנה שהעניק הכיסוי הצפוף של הצמחייה. בהתאם לתנועות תת-קרקעיות, התפתחו נקיקים צרים ומצוקים באזורים עם סלעים געשיים קשיחים או עמקים רחבים באזורים בעלי משקעים רכים. השינוי התכוף בין שתי תצורות הנוף בולט לעין לאורך מסלול הנהר.

== צמחייה ובעלי חיים ==
בעמק הנהר ניתן למצוא מספר עצום של מינים תרמופילים, אשר בדרך כלל ניתן למצוא רק באזור הים התיכון או בבתי הגידול של הערבה האירואסייתית. מינים אופייניים של צמחים הם פרחי אליסון, אסטר, דיקטמנוס, ציפורן וגאגיה בוהמית. צמחים אלו נדדו בתקופה הפוסט-קרחונית החמימה לאירופה, אך נכחדו ברוב האזורים משום שהאקלים השתנה בחזרה לאקלים קריר ולח יותר באופן משמעותי. הצמחים שרדו רק באזורים קטנים שנותרו חמים ויבשים בשל מצבם הגאוגרפי המיוחד. בעמק הנאהה וביובליו אותם צמחים הצליחו בעיקר לשרוד במדרונות שטופי שמש בעלי עשב, שיחים ויערות רחבים עם עצים בעלי עלים יבשים. בימי הקיץ החמים טמפרטורת הקרקע במקומות אלו יכולה להגיע לכדי 60 מעלות צלזיוס ומעלה המדמה אקלים ערבתי. מין בעל חיים תרמופילי אופייני הוא האוכלוסייה המבודדת של נחש המים המשובץ המקיימת לאורך הנהר.

== גלריה ==
<gallery widths="250px" heights="250px" perrow="11">
קובץ:Aerial fg095 DSC 1422 Bingen Nahe.JPG|מסלול החלק התחתי של הנהר ליד בינגן.
קובץ:Alte Nahebrücke, Bad Kreuznach.jpg|בתים הנמצאים על גשר האלטה נאההברוקה שנבנה בימי הביניים.
קובץ:Nahefelsen.jpg|מצוקים ליד עיירת הספא באד מינסטר אם שטיין-אברנבורג.
</gallery>

==קישורים חיצוניים==

קטגוריה:יובלי הריין
קטגוריה:ריינלנד-פפאלץ: נהרות
קטגוריה:גרמניה: נהרות
גאווין קסלניו

גאווין קסלניו (באנגלית: Gavin Casalegno; נולד ב-2 בספטמבר 1999) הוא שחקן אמריקאי.

== ביוגרפיה ==
קססלניו נולד בדאלאס, טקסס. אחותו, אשלין קסלניו, ילידת 17 באוגוסט 2007, גם היא שחקנית.<ref></ref>

הוא למד בבית הספר התיכון לאבג'וי <small>(אנ')</small> שבעיר לוקאס <small>(אנ')</small>, טקסס. 

== קריירה ==
בשנת 2014 שיחק בסרטו של דארן ארונופסקי, "המבול", לצד ראסל קרואו ואנתוני הופקינס.

בשנת 2017, הוא כיכב בדרמה "תשע שניות" בבימויו של ג'ארד קליין.

בשנת 2021, הוא לוהק לתפקיד טרבור סטרנד, אחד התפקידים החוזרים בסדרת הטלוויזיה "ווקר", אתחול מחדש של הסדרה "ווקר", לצד ג'ארד פדלקי, לינדזי מורגן, אוסטין ניקולס וקיגן אלן.

בשנת 2022 החל לגלם את ג'רמיה פישר, אחד התפקידים הראשיים בסדרת הנעורים "הקיץ שבו הפכתי ליפה", עיבוד לרומן באותו שם מאת ג'ני האן.<ref></ref> העונה הראשונה הוקרנה לראשונה ב-17 ביוני 2022 בפריים וידאו.<ref></ref> 

== חיים אישיים ==
בשנת 2016 החל לצאת עם הדוגמנית והשחקנית לארסן תומפסון, אך הם נפרדו בשנת 2022, על פי מקורות המקורבים לזוג לשעבר.<ref></ref>

== פילמוגרפיה ==

=== קולנוע ===
{| class="wikitable"
|+
!שנה
!סרט
!תפקיד
!הערות
|-
| rowspan="2" |2011
|Hear Me Whisper
|מייסון
|
|-
|חמאה <small>(אנ')</small>
|תלמיד בשיעור אמנות
|
|-
| rowspan="2" |2012
|I Am Gabriel
|גבריאל
|
|-
|אייסמן <small>(אנ')</small>
|סקייטר
|
|-
| rowspan="3" |2014
|המבול 
|שם הצעיר
|
|-
|כשהמשחק עומד מלכת <small>(אנ')</small>
|מייקל לדוסיר
|
|-
|Dead Still
|בובי
|
|-
|2017
|Nine Seconds
|קול ג'קסון
|
|-
|2020
|The Unhealer
|ריד
|
|-
|TBA
|Queen of the Ring
|ג'ו המתבגר
|
|}

=== טלוויזיה ===
{| class="wikitable"
|+
!שנה
!סדרה
!תפקיד
!הערות
|-
| rowspan="2" |2010
|מרדף <small>(אנ')</small>
|תלמיד בכיתה
|פרק: "Pilot"
|-
|Lone Star
|אורח בחתונה
|פרק: "One in Every Family"
|-
|2015
|יומני הערפד
|דיימון סלבטור <small>(אנ')</small> הצעיר
|פרק: "Mommie Dearest"
|-
|2021
|ווקר
|טרבור סטרנד
|8 פרקים
|-
|2022–הווה
|הקיץ שבו הפכתי ליפה
|ג'רמייה פישר
|תפקיד ראשי (2 עונות); 15 פרקים
|}

==קישורים חיצוניים==

== הערות שוליים ==

קטגוריה:שחקנים ילדים אמריקאים
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1999
מלה רוהן

מלה רוהן (באוקראינית: Мала Рогань, ברוסית: Малая Рогань, מלאיה רוגן; עד 1895 נקרא פסקיבקה, באוקראינית: Пасеківка, ברוסית: Пасековка, פסקובקה) הוא כפר במחוז חרקוב שבאוקראינה.

== היסטוריה ==
היישוב מלה רוהן נוסד במהלך המרד בהנהגת בוגדן חמלניצקי.

=== הפלישה הרוסית לאוקראינה ===

ב-25 בפברואר 2022, הכפר נכבש על ידי הכוחות המזוינים הרוסים במהלך הפלישה הרוסית לאוקראינה<ref name=":1"></ref><ref name=":2"></ref>. ארגון Human Rights Watch תיעד לפחות מקרה אחד של אלימות מינית מצד חיילים רוסים במהלך הכיבוש. ב-27 במרץ 2022 (במהלך מתקפת נגד אוקראינית שבה שוחרר הכפר), סרטון ויראלי של חיילים אוקראינים מענים שבויים רוסים ויורים ברגליהם משך תשומת לב עולמית. ה-BBC, בין היתר, אישר את המיקום הגאוגרפי על ידי חוקר קוד פתוח בטוויטר שאמר שהסרטון צולם בחווה בסביבת מלה רוהן. מקורות אוקראינים רבים אמרו כי הסרטון מבוים, והצביעו על אי דיוקים הנתפסים בסרטון. ה-BBC אמר שהוא לא יכול לאמת את האותנטיות של הסרטון<ref></ref><ref name=":2" />.

==הערות שוליים==

קטגוריה:מחוז חרקוב: יישובים
קטגוריה:יישובים שהוקמו ב-1657
יחסי הרפובליקה העממית של לוהנסק – רוסיה

צו נשיאותי מס' 72, מיום 21 בפברואר 2022, המכיר בעצמאותה של הרפובליקה העממית של לוהנסק
ב-21 בפברואר 2022, הכירה רוסיה בעצמאותה של הרפובליקה העממית לוהנסק ושל הרפובליקה העממית של דונצק השכנה,<ref></ref> אם כי טענה בעבר שהכרה במדינות תהווה הפרה של הסכמי מינסק. מסמכים ודרכונים שהונפקו על ידי הרפובליקות העממיות של דונצק ולוהנסק תקפים ברוסיה מאז 2017. זה איפשר לתושבי הרפובליקות לעבוד, לטייל או ללמוד ברוסיה.<ref></ref> ראש המדינה, לאוניד פסצ'ניק עשה עסקה עם רוסיה לפינוי אזרחים לחלקים הדרומיים של רוסיה.<ref></ref>

מאז רוסיה כוננה יחסים דיפלומטיים עם הרפובליקה העממית של לוהנסק, שני הצדדים חתמו על הסכם ידידות, שיתוף פעולה, סיוע צבאי ועזרה הדדית.<ref></ref> רוסיה חילקה יותר מ-600,000 דרכונים רוסיים לאזרחי הרפובליקות וגיבתה את המורדים ברובים וארטילריה. רוסיה הכירה גם באזורים אחרים שבשליטת אוקראינה כחלק משטחן של הישויות הבדלניות (מחוזות דונצק ולוהנסק). רוסיה גם הורתה לחיילים לשרת כשומרי שלום באזורים שבידי הבדלנים בדונבאס. היחסים היו חזקים בין שתי המדינות, עד 30 בספטמבר, אז רוסיה סיפחה את הרפובליקה (יחד עם הרפובליקה העממית של דונצק ומחוזות נוספים) ובכך חדלה הישות להיות עצמאית.

== ראו גם ==

* יחסי הרפובליקה העממית של דונצק–רוסיה
* יחסי החוץ של רוסיה
* יחסי החוץ של אוקראינה

== הערות שוליים ==
טוביה הלוי

הרב טוביה הלוי היה רב, דיין, פוסק ודרשן בצפת במחצית השנייה של המאה ה-16. מחבר ספר חן טוב.

== תולדותיו ==
נולד לרבי אברהם בן טוביה הלוי, שהיה דרשן מפורסם בצפת. אביו של רבי טוביה נפטר בעודו צעיר לימים:

מכיוון שלא מצא את כתבי אביו, החליט להדפיס את חידושיו שלו. היה תלמידו המובהק של רבי שלמה סאגיש, שהיה רב מחכמי הוועד בצפת וראש ישיבה בעיר. את דברי רבו זה מקדים לדבריו רבי טוביה בספרו פעמים רבות, כמעט בכל פרשה.<ref>בדרך כלל, מלבד בהקדמה בה הוא מוזכר בשמו, הוא מכנה אותו "מורי זלה"ה"</ref> מרבי שלמה למד את תורת הנגלה וככל הנראה גם תורת הנסתר.<ref>ספר חן טוב, פרשת עקב</ref> מחבריו, היו מגדולי תלמידיו של מהר"ש סאגיש, כגון המהרי"ט<ref>מדבריו הוא מביא בספרו, עיין למשל ספר חן טוב, פרשת בא</ref> ורבי חייא רופא.<ref>מדבריו הוא מביא בספרו, עיין למשל ספר חן טוב, פרשת חקת</ref> היה ממנהיגי הקהילה בצפת, רבי עמנואל אבוהב, נכדו של מהר"י אבוהב כותב: . מסתבר כי לא למד את רבי יוסף קארו, אלא מכונה תלמידו כי היה דור אחריו בהנהגת העיר, אך ייתכן כי בצעירותו אכן קיבל ממנו תורה.<ref>חן טוב, הוצאת קדמוניות, ניו יורק תשס"ד, מבוא</ref> ישב בבית דין לענייני ממונות עם רבי משה קסטילאץ ורבי יוסף מטראני, שמזכיר זאת בספרו.<ref>שו"ת מהרי"ט חלק א, סימן קי"ד</ref> כרבו, כיהן ב"בית הוועד" בו נמנו עשרים חכמי צפת הגדולים בזמנו, ביניהם רבי שמואל אוזידא, המהרי"ט, רבי משה בן מכיר, מהריט"ץ, רבי אברהם די בוטון מחבר ספר לחם משנה ועוד, כדי לדון בסוגיות מורכבות. בשנת השס"א חתם על פסק דין כזה בנוגע ליבום אשה.<ref>שו"ת מהרי"ט סימן פ"ב</ref>

יצא לחוץ לארץ בערוב ימיו כדי להדפיס את ספרו בוונציה, ושב לארץ ונקבר בצפת.

נפטר בין השנים שס"ה ל-שס"ט, אז כבר מזכיר אותו רבי שלמה עדני, שתכופות מביא ממנו דברים, בהוספת "זלה"ה".

== חיבוריו ==
שער ספר חן טוב
* חן טוב (ויניציאה שס"ה; פראג שפ"ד; ניו יורק תשס"ד) - דרושים <ref>החיד"א, שם הגדולים, מערכת ספרים אות ח</ref> על סדר התורה. את הספר הגיה רבי יצחק ב"ר מרדכי גרשון טריויס, שהגיה גם את הספרים מנות הלוי לרשב"ץ, ספרי מהר"ם אלשיך ועוד. הספר זכה לתפוצה רחבה, ובני דורו ואלה שאחריו מזכירים אותו רבות בספריהם. יצא בשנת תשס"ד בעריכה מחודשת.
* לוית חן - נזכר בחתימת ספרו חן טוב, אך לא הגיע לידינו.

== לקריאה נוספת ==
* חן טוב, הוצאת קדמוניות, ניו יורק תשס"ד, מבוא
* שם הגדולים, מערכת גדולים, ערך מוהר"ר טוביה הלוי

== קישורים חיצוניים ==
* 
* 
* 

== הערות שוליים ==

קטגוריה:צפת: רבנים
קטגוריה:מחברי ספרי דרוש
קטגוריה:ראשוני האחרונים
קטגוריה:רבנים ספרדיים
קטגוריה:רבנים ארץ-ישראלים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-16
ילנה ריבאקינה

ילנה אנדרייבנה ריבקינה (ברוסית: Елена Андреевна Рыбакина; נולדה ב-17 ביוני 1999) היא טניסאית מקצוענית קזחית ילידת רוסיה. מדורגת במקום שלישי בעולם (נכון ל-12 ביוני 2023) בדירוג ה-WTA.

ריבקינה זכתה בטורניר גראנד סלאם ביחידות, אליפות וימבלדון (2022) והגיעה למשחק הגמר באליפות אוסטרליה הפתוחה (2023). היא שחקנית הטניס הראשונה מקזחסטן שזכתה בטורניר גראנד סלאם.

== ביוגרפיה ==
כנערה דורגה ריבקינה בשיאה מספר 3 בעולם כשהחלה להגיע לתוצאות משמעותיות בשלב מאוחר יחסית בקריירה שלה בגיל 17. היא הגיעה לשני חצאי גמר גראנד סלאם לנוער, וזכתה בתואר ב-Tropeo Bonfiglio ב-2017. ביוני 2018, לאחר שנכנסה ל-200 הראשונות בפעם הראשונה ריבקינה החלה לייצג את קזחסטן על אף שנולדה וחיה ברוסיה. עד אז לא היה לה מאמן אישי. ההצלחה העקבית הראשונה שלה בסבב ה-WTA הגיעה באמצע 2019 כשזכתה בתואר ה-WTA הראשון שלה באליפות בוקרשט הפתוחה. ריבקינה עשתה את פריצת הדרך שלה בעונת 2020, במהלכה הייתה בראש הסבב עם חמישה גמרים, כולל ארבעה בחמשת האירועים הראשונים שלה בשנה.

===2021===
באליפות צרפת שנערכה ביוני 2021 היא הגיעה לשלב רבע הגמר שבו הפסידה לאנסטסיה פבליוצ'נקובה מרוסיה (31 בטורניר) ב-3 מערכות (6-7<sup>(2-7)</sup>, 6-2, 9-7) בשלב שמינית הגמר היא ניצחה את סרינה ויליאמס מארצות הברית (7 בטורניר) בשתי מערכות (3-6, 5-7). באותו טורניר, היא גם הגיעה גם לרבע גמר זוגות נשים ביחד עם אנסטסיה פבליוצ'נקובה.

ב-1 בנובמבר אותה שנה עלתה למקום 14 בעולם, והייתה לשחקנית הקזחית המדורגת עם הדירוג הגבוה ביותר בהיסטוריה.

===2022===
ב-17 בינואר 2022 היא הגיעה לדירוג שיא בקריירה שלה, במקום 12 בעולם.

באליפות אוסטרליה שנערכה בפברואר אותה שנה היא הפסידה בסיבוב השני לפיונה פרו מצרפת, שחקנית בלתי מדורגת, בשתי מערכות (6-4, 6-4).

באליפות צרפת שנערכה בסוף מאי באותה שנה היא הפסידה בסיבוב השלישי למדיסון קיז מארצות הברית (22 בטורניר) ב-3 מערכות (3-6, 6-1, 7-6<sup>(10-3)</sup>).

====אלופת וימבלדון====
באליפות וימבלדון שנערכה בתחילת יולי היא זכתה בתואר לנשים לאחר שניצחה במשחק הגמר את אונס ג'אבור מטוניסיה (3 בטורניר) בשלוש מערכות (6-3, 2-6, 2-6) ובכך הייתה לשחקנית הקזחית הראשונה (גבר או אישה) שזוכה בתואר גראנד סלאם. בשלב רבע הגמר היא ניצחה את איילה טומליאנוביץ' מאוסטרליה ב-3 מערכות (6-4, 2-6, 3-6) ובשלב חצי הגמר היא ניצחה את סימונה האלפ מרומניה (16 בטורניר) בשתי מערכות (3-6, 3-6).

===2023===
באליפות אוסטרליה הפתוחה שנערכה בסוף ינואר, הפסידה במשחק הגמר לארינה סבלנקה מבלארוס (5 בטורניר) ב-3 מערכות (4-6, 6-3, 6-4). בשלב שמינית הגמר היא ניצחה את איגה שוויונטק מפולין (1 בעולם) ב-2 מערכות (4-6, 4-6), בשלב רבע הגמר היא ניצחה את ילנה אוסטפנקו מלטביה (17 בטורניר) ב-2 מערכות (2-6, 4-6) ובשלב חצי הגמר היא ניצחה ויקטוריה אזרנקה מבלארוס (24 בטורניר) ב-2 מערכות (6-7<sup>(4-7)</sup>, 3-6).

==קישורים חיצוניים==

== הערות שוליים ==

קטגוריה:ספורטאיות קזחיות
קטגוריה:טניסאיות רוסיות
קטגוריה:טניסאיות זוכות אליפות וימבלדון
קטגוריה:רוסיות שנולדו ב-1999
קטגוריה:טניסאיות באולימפיאדת טוקיו (2020)
יחסי דרום אוסטיה – הרפובליקה העממית של דונצק

יחסי דרום אוסטיה–הרפובליקה העממית של דונצק הם יחסי חוץ בין דרום אוסטיה והרפובליקה העממית של דונצק. שתיהן מדינות לא מוכרות ושטחים שנויים במחלוקת, כאשר הרפובליקה העממית של דונצק נחשבת לשטח אוקראיני, בעוד דרום אוסטיה נחשבת לשטחה של גאורגיה.

== היסטוריה ==
דונצק הייתה מחוז של הרפובליקה הסובייטית הסוציאליסטית האוקראינית ודרום אוסטיה הייתה מחוז אוטונומי של הרפובליקה הסובייטית הסוציאליסטית הגיאורגית בתקופת ברית המועצות.

באפריל 2014 כבשו בדלנים פרו-רוסים מזרחיים את העיר דונצק והכריזו על עצמאות מאוקראינה. בינתיים, שגריר דרום אוסטיה ברוסיה דמיטרי מדוייב קיבל משלחת של יו"ר הרפובליקה העממית של דונצק דניס פושילין לבקשתו של האחרון. במהלך הפגישה ביקש פושילין ממדוייב להפנות פנייה לנשיא דרום אוסטיה ליאוניד טיבילוב וליו"ר הפרלמנט סטניסלב קוצ'ייב להכיר בעצמאות מדינתו. <ref></ref>

ב-27 ביוני החליטה מועצת הביטחון של דרום אוסטיה להכיר ברפובליקה העממית של דונצק. נשיא דרום אוסטיה אמר לתקשורת: "אני מאמין שההכרה ברפובליקה העממית של דונצק היא הצעד הנכון, אנשי דרום אוסטיה תומכים ומשבחים את ההחלטה להכיר בדונצק ובלוהנסק".<ref name="tass"></ref>

ב-13 במאי 2015, משרד החוץ של הרפובליקה העממית של דונצק אמר בהצהרה כי הנשיא אלכסנדר זכרצ'נקו חתם על הצו המכיר באבחזיה ובדרום אוסטיה. <ref></ref>

חגיגות נערכו בצחינוואלי כאשר רוסיה הכירה בדונצק ולוהנסק, חגיגות שאורגנו על ידי ממשלת דרום אוסטיה. <ref></ref>

== ראו גם ==
*יחסי דרום אוסטיה–רוסיה
*יחסי הרפובליקה העממית של דונצק–רוסיה

== הערות שוליים ==
Hot Shit

Hot Shit (בעברית: חרא לוהט) הוא סינגל שהוקלט על ידי הראפרית האמריקאית קארדי בי, ביחד עם הראפרים האמריקאים קניה וסט וליל דורק.<ref></ref> השיר יצא לאור ב-1 ביולי 2022, על ידי חברת התקליטים אטלנטיק רקורדס,<ref></ref> והופק על ידי טיי קית'.<ref></ref>

== רקע וכתיבה ==
על השיר הוכרז לראשונה בתשדיר פרסומת ששודר במהלך טקס פרסי ה-BET לשנת 2022.<ref></ref> בריאיון עם זאין לאו, קארדי בי ציינה כי השיר הוא "ישן יותר מ-'WAP'".<ref></ref>

ב-26 ביוני 2022, קארדי בי פרסמה בטוויטר הצצה לשיר, והוסיפה כי היא יום לאחר מכן היא תחשוף "הפתעה נוספת" למעריציה. ההפתעה הייתה עטיפת הסינגל של השיר, וכן ההודעה על המשתתפים בו, קניה וסט וליל דורק.<ref></ref> על עטיפת הסינגל, קארדי בי מעניקה מחווה לראפרית ליל קים.<ref name=":0"></ref>

הבית של קארדי בי בשיר כולל אזכור למתאבק האמריקאי ג'ימי סנוקה . הדיילי ביסט תיאר את השיר כ"גברי".<ref name=":0" />

== מיקומי שיא ==

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:שירי קארדי בי
קטגוריה:שירי קניה וסט
קטגוריה:שירי ליל דורק
קטגוריה:שירים באנגלית
קטגוריה:שירים שנכתבו על ידי קארדי בי
קטגוריה:שירים שנכתבו על ידי קניה וסט
קטגוריה:סינגלים בהוצאת אטלנטיק רקורדס
כריס צ'יוזה

כריסטופר חאבייר צ'יוזה (באנגלית: Christopher Xavier Chiozza; נולד ב-21 בנובמבר 1995) הוא כדורסלן אמריקאי המשחק בעמדת הרכז בברוקלין נטס.

==קריירה==
צ'יוזה נולד בממפיס, טנסי,<ref></ref><ref></ref> והחל לשחק כדורסל עבור אוניברסיטת פלורידה.<ref></ref><ref></ref><ref></ref><ref></ref> לאחר שלא נבחר בדראפט 2018 ב-NBA, הצטרף למשחקי ליגת הקיץ של וושינגטון ויזארדס<ref></ref> ובאוקטובר 2018 הצטרף לקפיטל סיטי גו-גו,<ref></ref><ref></ref> שלוחתהּ של הוויזארדס בליגת הפיתוח של ה-NBA.

ב-22 בפברואר 2019 חתם על חוזה לעשרה ימים ביוסטון רוקטס,<ref></ref> אך לא שיחק. לאחר שעבר לריו גרנדה ואלי ויפרס, קבוצת הפיתוח של הרוקטס, ב-22 במרץ חתם על חוזה ברוקטס עד לתום עונת 2018/2019.<ref></ref> ב-24 במרץ ערך את הופעת הבכורה שלו ב-NBA, כששיחק חמש דקות בניצחון קבוצתו 113–90 על ניו אורלינס פליקנס, אך לא קלע.<ref></ref> ב-30 ביולי שוחרר מהקבוצה.<ref></ref> במהלך שבעת המשחקים ששיחק בקבוצה רשם ממוצעים של 0.9 נקודות, 0.6 ריבאונדים ו-0.6 אסיסטים ב-4.7 דקות למשחק.

באוקטובר 2019 חתם על חוזה דו כיווני עם וושינגטון ויזארדס ועם קפיטל סיטי גו-גו, שלוחתה של הוויזארדס בליגת הפיתוח.<ref></ref> ב-17 בדצמבר 2019 שוחרר מהקבוצה,<ref></ref> אך ארבעה ימים לאחר מכן חתם שוב בסיטי גו-גו.<ref></ref> בעשרת משחקיו בוויזארדס העמיד ממוצעים של 2.7 נקודות, 1.5 ריבאונדים ו-2.8 אסיסטים ב-12.3 דקות למשחק.

ב-4 בינואר 2020 חתם על חוזה דו כיווני עם ברוקלין נטס ולונג איילנד נטס.<ref></ref> בעונת 2019/2020 העמיד ממוצעים של 6.4 נקודות, 2.1 ריבאונדים ו-3.1 אסיסטים ב-15.4 דקות למשחק ב-18 משחקים בהם שיחק. בעונת 2021/2021 העמיד ממוצעים של 4 נקודות, 1.1 ריבאונדים ו-3 אסיסטים ב-10.5 דקות למשחק ב-22 משחקים בהם שיחק.

ב-14 באוגוסט 2021 חתם על חוזה דו כיווני בגולדן סטייט ווריורס ובסנטה קרוז ווריורס מליגת הפיתוח.<ref></ref> בעונת 2021/2022 העמיד ב-NBA ממוצעים של 2 נקודות, 1.1 ריבאונדים ו-1.9 אסיסטים ב-10.9 דקות למשחק ב-34 משחקים בהם שיחק, וזכה עם הקבוצה באליפות ה-NBA.<ref></ref>

ב-16 בספטמבר 2022 חזר לברוקלין נטס.

==קישורים חיצוניים==

==הערות שוליים==

קטגוריה:כדורסלנים אמריקאים
קטגוריה:טנסי: כדורסלנים
קטגוריה:כדורסלני אוניברסיטת פלורידה
קטגוריה:כדורסלני קפיטל סיטי גו-גו
קטגוריה:כדורסלני ריו גראנדה ואלי וייפרס
קטגוריה:כדורסלני יוסטון רוקטס
קטגוריה:כדורסלני וושינגטון ויזארדס
קטגוריה:כדורסלני ברוקלין נטס
קטגוריה:כדורסלני לונג איילנד נטס
קטגוריה:כדורסלני גולדן סטייט ווריורס
קטגוריה:כדורסלני סנטה קרוז ווריורס
קטגוריה:אמריקאים שנולדו ב-1995
קטגוריה:ממפיס: כדורסלנים
סער מיזל

הרב סער מיזל (י"ז בתמוז ה'תשט"ו, 7 ביולי 1955 – ה' בכסלו ה'תשפ"ב, 9 בנובמבר 2021) היה ראש בית המדרש על שם פרידברג שעל ידי האנציקלופדיה תלמודית וראש כולל באר אברהם.

==ביוגרפיה==
נולד בטבריה לעמנואל מיזל ולחנה מיזל־חובב, עורכת דין, בצעירותו גדל בשכונת בית הכרם, למד בישיבת נתיב מאיר ובאיתרי, בשנת תשל"ד עבר לישיבת מיר, בשנת תשל"ט נשא את לאה מיזל.

הצטרף לצוות כותבי האנציקלופדיה התלמודית ועמד בראשות הכולל של האנציקלופדיה.

נפטר לאחר מחלה בה' בכסלו תשפ"ב ועל פי צוואתו לא פורסמה פטירתו בעיתונות ולא נישאו הספדים, אם כי גיסיו רבי בנימין פינקל ורבי אברהם שפירא נשאו דברי פרידה. נקבר בהר המנוחות בירושלים.

נהג להטיל פתיל תכלת בטליתו, מסוג ארגמון קהה קוצים.

==קישורים חיצוניים==
* 
* 
* 
* 
* [https://isheiisrael.wordpress.com/2021/11/19/רבי-סער-מייזל/ רבי סער מייזל], אישי ישראל

קטגוריה:בוגרי ישיבת נתיב מאיר
קטגוריה:בוגרי ישיבת איתרי
קטגוריה:בוגרי ישיבת מיר (ירושלים)
סער
קטגוריה:עורכי האנציקלופדיה התלמודית
קטגוריה:יהודים הקבורים בהר המנוחות
קטגוריה:ראשי כולל אברכים ישראלים
קטגוריה:ישראלים שנולדו ב-1956
קטגוריה:ישראלים שנפטרו ב-2021
בעיית XY

בעיית XY (באנגלית: XY problem) היא בעיית תקשורת שנתקלים בה בבקשות עזרה שונות, כגון תמיכה טכנית, בעיות בפיתוח תוכנה או שירות לקוחות, הבעיה מתרחשת כשמבקש העזרה שואל על ניסיון הפתרון שלו (Y) במקום לשאול על הבעיה עצמה (X).<ref></ref>

בעיית XY מטשטשת את הבעיה האמיתית, ועשויה לגרום לבעיות נוספות, להוביל לתקשורת לא תקינה, בזבוז משאבים, פתרון לא יעיל או לקושי לפתור את הבעיה.

הפתרון לבעיה הוא לשאול ישירות על הבעיה שרוצים לפתור, וכן שמי שנותן את העזרה ישאל שאלות מנחות כדי לגשש ולמצוא את הבעיה עצמה שהאדם מתמודד איתה (ה-X), כדי לתת את הפתרון היעיל והנכון.

== מינוח ==
המונח "XY problem" נטבע באופן לא-ישיר על ידי אריק ס. ריימונד בספרו "איך לשאול שאלות בדרך החכמה" (How To Ask Questions The Smart Way), בפסקה "שאלות שלא לשאול" הוא כתב את השאלה "איך אני יכול להשתמש ב-X בשביל Y?"<ref></ref>:

המושג של הבעיה עצמה היה ידוע זמן רב לפני שהוא קיבל את השם, במחקר מ-1980 של החוקר ג'ין וולסי בתחום חקר הביצועים בשם "מדע ניהול יישומי: גישה מהירה ומלוכלכת" הוא מתאר דוגמה לבעיית XY: מנהלים קיבלו תלונות על כך שממתינים יותר מידי זמן למעליות, הם חקרו את הפרוטוקולים של המעליות כדי לצמצם את זמן ההמתנה, וולסי ציין שהם ניסו לפתור את הבעיה הלא נכונה, הבעיה האמיתית היא ש"אנשים מתלוננים" - התקנה של מראות גדולות בלובי נתנה לאנשים משהו לעשות וכמות התלונות ירדה דרסטית.<ref></ref><ref></ref>

== דוגמאות ==
לעיתים אפשר לזהות שמשתמשים מגיעים לבעיית XY מתי שהם שואלים משהו שלא נראה קשור לשום מטרת קצה שימושית.

מספר דוגמאות מתחום הנדסת התוכנה:
* הבעיה האמיתית (X): צריך לכתוב קוד שמחזיר את הסיומת של הקובץ.הבעיה שנשאלת (Y): "איך לכתוב קוד שמחזיר את שלושת התווים האחרונים בשם הקובץ? (בעיה שעלולים להתקל בה היא שלא כל הסיומות הן בעלות אורך של שלושה תווים)
* הבעיה האמיתית (X): אני רוצה למנוע ממשתמשים אחרים ברשת לגלות מה מערכת ההפעלה שלי.הבעיה שנשאלת (Y): "איך לשנות את הפלט של Nmap?"<ref></ref>

דוגמה לבעיה מתחומים כללים:
* הבעיה האמיתית (X): בכבישים רועשים קשה לנהל שיחות טלפון במכונית.הבעיה שנשאלת (Y): "יש אפשרות להגביר את העוצמה המקסימלית של הרמקול ברכב?"אמנם זה יכול לעזור, אבל אולי זה לא הפתרון הטוב ביותר, ואולי אפשר דווקא עדיף לשפר את הקליטה הסלולרית ברכב או לדאוג לאטימה טובה יותר.<ref></ref>

== קישורים חיצוניים ==
* [https://xyproblem.info/ אתר שמיועד לבעיית XY, עם הסברים ודוגמאות]

== הערות שוליים ==

קטגוריה:פתרון בעיות
מישור דספשן

[[מפה טופוגרפית של אזור משור דספשן ואזור הר אוברלורד (קנה מידה 1:250,000)]]
מישור דספשן או מישור דיספשן (באנגלית: Deception Plateau) הוא מישור גבוה, המכוסה קרח, באזור חוף בורכגרווינק של ארץ ויקטוריה, שבאנטארקטיקה.

אורכו של המישור 18 קילומטרים, ורוחבו של המישור 10 קילומטרים.

המישור גובל ותחום על ידי קרחון אוויאייטור, קרחון פיילוט, והר אוברלורד.

== היסטוריה ==
=== מקור השם ===

שמו של המישור ניתן לו על ידי משלחת החקר הדרומית (the southern party) מטעם משלחת הסקר הגאולוגי האנטארקטי של ניו זילנד (the New Zealand Geological Survey Antarctic Expedition), אשר חקרה את האזור בעונת המחקר (הקיץ האנטארקטי) שבשנים 1966–1967.

שם זה ניתן למישור, בשל המראה המטעה שלו כאשר צפו בו ממרחק. המישור נראה קטן יותר מאשר הוא באמת.

באנגלית "דיספשון" משמעו "מטעה".

דספשן
דספשן
דספשן
דספשן
אופבה (כדורגל)

אופבה (בצ'כית: Slezský FC Opava) היא קבוצת כדורגל צ'כית המשחקת בליגה הלאומית של צ'כיה.

הקבוצה הוקמה בשנת 1907 בשם Troppauer Fussballverein ושיחקו בה בעיקר כדורגלנים ממוצא גרמני. לאחר סיום מלחמת העולם השנייה המועדון הוקם מחדש על בסיס שחקנים צ'כים. הוא שיחק בליגות מקומיות וארציות ברמה שונה עד שבשנת 1986 החל לשחק בליגה השנייה בחשיבותה. ב-1995 הקבוצה סיימה במקום השני והצליחה לעלות בפעם הראשונה לליגה הבכירה. בשנים 1995–2000 היא שיחקה בליגת העל הצ'כית בכדורגל. העונה המוצלחת ביותר הייתה 1995/96 אותה היא סיימה במקום השישי. לאחר עונת 2000 היא ירדה לליגת משנה אך כעבור שנה חזרה לליגה הבכירה. בהמשך רמתה ירדה ועקב בעיות כלכליות הקבוצה ירדה לשחק ליגה אזורית. בשנת 2011 היא חזרה לליגה השנייה בחשיבותה. בעונת 2016/17 הקבוצה הצליחה להגיע לגמר הגביע הצ'כי בכדורגל אך הפסידה את התואר. בעקבות הצלחה זו היא השתתפה בגביע האינטרטוטו בה שיחקה בשלב הבתים.

בשנת 2018 המועדון חזר לליגה העליונה אך בסיום עונת 2021 חזר לליגת המשנה.

אלויס גרוסמן הוא מלך השערים של כל הזמנים עם 33 שערים.

== קישורים חיצוניים ==

* 

קטגוריה:קבוצות כדורגל צ'כיות
קטגוריה:קבוצות כדורגל שהוקמו ב-1907
הבילבילים

הבילבילים (באנגלית: The Babaloos) היא סדרת טלוויזיה מונפשת צרפתית-קנדית, שהופקה על ידי CINAR Films, France Animation ו-Ravensburger Film & TV. הסדרה שודרה במקור החל משנת 1995 עד 1996, כאשר היא שודרה בצרפת בערוצים Canal J ו-France 3, ובקנדה בערוצים CBC Television ו-TVOntario. בישראל הסדרה שודרה בדיבוב עברי בטלוויזיה החינוכית ובהמשך גם בערוץ הופ!.

==עלילה==
הסדרה מספרת על חבורה של חפצי בית אשר גרים בבית פרברים, בכל פעם שמגיע לילה וכולם ישנים הם מתעוררים לחיים ופעילים. בין הדמויות ניתן לראות את גברת מזלג, כפית, קערון, מברשת השיניים, מגבון ואמו ועפרון ההרפתקן והחכם ועוד דמויות נוספות. בכל פרק הם נתקלים בבעיה והם מנסים לפתור אותה לפני שהשעון המעורר יצלצל והילד יתעורר. בעונה השנייה הפרקים מתרחשים במעונוע שנמצא בשדה ובחוף הים.

== קישורים חיצוניים ==
* 

* 

קטגוריה:סדרות הנפשה קנדיות
קטגוריה:סדרות הנפשה צרפתיות
קטגוריה:תוכניות טלוויזיה שעלו לשידור בשנות ה-1990
קטגוריה:הטלוויזיה החינוכית הישראלית - תוכניות רכש
קטגוריה:סדרות ערוץ הופ!
אדזארד יאקוב ואן הולטה

אדזארד יאקוב ואן הולטה (בהולנדית: Edzard Jacob van Holthe; 29 בינואר 1896 – 17 ביולי 1967) היה ויצה-אדמירל בצי המלכותי ההולנדי אשר שימש כיושב ראש מטה ההגנה המאוחד (מקביל לרמטכ"ל) בין 1951–1953.

==ביוגרפיה==
הולטה נולד בהאג ב-29 בינואר 1896. ב-1913 הוא התגייס לצי המלכותי ההולנדי ובין 1916–1920 הוצב באיי הודו המזרחיים ההולנדיים. ב-1921 הוא הועבר לכוח הצוללות של הצי ההולנדי, וב-1922 הוא הוצב כסגן מפקד הצוללת KII שנשלחה שוב לאיי הודו המזרחיים. ב-1923 הוא סיים את תפקידו וב-1925 חזר להולנד. ב-1929 הוא חזר לאיי הודו המזרחיים ומונה למפקד הצוללת Hr.Ms. K VII. ב-1930 הוא הועבר לפקד על הצוללת Hr. Ms. KII ונשלח עמה לבניוואנגי . ב-1934 הוא חזר להולנד. לאחר הקרב על הולנד ב-1940 הוא ליווה את וילהלמינה, מלכת הולנד לגלותה בבריטניה. הוא הצטרף לכוחות ההולנדיים החופשיים ומונה למפקד הסיירת Jacob van Heemskerck. ב-1943 הוא מונה למפקד הצי ההולנדי בגלות. לאחר שחרור הולנד ב-1945 הוא המשיך לפקד על הצי ההולנדי עד 1951. לאחר מכן מונה ליושב ראש מטה ההגנה המאוחד (מקביל לרמטכ"ל) עד 1953. לאחר פרישתו מהצבא פנה למגזר העסקי ושימש בתפקידים בכירים בכמה חברות גדולות. הוא נפטר בהילברסום ב-17 ביולי 1967.

==קישורים חיצוניים==

* [https://uboat.net/allies/commanders/5572.html אדזארד ואן הולטה] באתר הולנדי המוקדש לצוללות

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:אדמירלים הולנדים
קטגוריה:אנשי צבא הולנדים במלחמת העולם השנייה
קטגוריה:צוללנים
קטגוריה:הולנדים שנולדו ב-1896
קטגוריה:הולנדים שנפטרו ב-1967
רצח שינזו אבה

רצח שינזו אבה התרחש ב-8 ביולי 2022, סמוך לשעה 11:30 (שעון יפן), בנארה שביפן: ראש ממשלת יפן לשעבר שינזו אבה נורה פעמיים בעת שנשא נאום בחירות בעיר. הוא נפצע באורח אנוש ומת מפצעיו.

== אירוע הירי ==
ב-8 ביולי 2022 נשא אבה נאום בשמו של קיי סאטו , מועמד המפלגה הליברלית-דמוקרטית בבחירות לבית היועצים של יפן לשנת 2022 , שצפויות להתקיים יומיים לאחר מכן, ב-10 ביולי. אבה נורה פעמיים מאחור בעזרת רובה ציד מאולתר והתמוטט.

בתיעוד שפורסם כמה שעות אחרי הרצח, ניתן לראות כי המתנקש ירה בשינזו אבה מאחור. תחילה נשמעת ירייה אחת, שאחריה נותר אבה עומד ואף מסתכל לאחור. מייד לאחר מכן נשמעת ירייה נוספת, ואז עיכלו כל הסובבים את המתרחש וזינקו על המתנקש, בזמן שאבה נפל לרצפה. בתמונות ששודרו בטלוויזיה המקומית נראה שעשן ליווה את הירי, ואחריו נראה אבה מוטל על הכביש עם כתמי דם על חולצתו.

אבה פונה מחוסר הכרה לבית חולים, מצבו הוגדר בתחילה אנוש, אך כעבור שעות בודדות נמסר כי מת מפצעיו. מבית החולים נארה מדיקל יוניברסיטי נמסר כי אחד הקליעים חדר היישר ללבו של אבה, וכי הרופאים לא הצליחו לעצור את הדימום הקשה שממנו סבל.<ref></ref>

== החשוד ==
טֵצוּיָה ימאגאמי (ביפנית: 山上徹也), תושב נארה בן 41, חבר לשעבר בצי ההגנה העצמית הימי של יפן בין השנים 2002–2005, נעצר על-ידי משטרת מחוז נארה בחשד לניסיון רצח, והועבר לתחנת המשטרה של מערב נארה. לפי דיווחים, ימאגאמי טען בפני חוקריו כי אימו הצטרפה לכנסיית האיחוד (הנחשבת בעיני מספר מבקרים לכת נוצרית), לה העניקה תרומה גדולה בעבר, ונטר טינה לאבה על תרומתו לפופולריות התנועה הדתית אשר הביאה להרס משפחתו. המשטרה פרסמה בפומבי את זהות הקבוצה שצוטט על ידי החשוד בתחילת בזמן הקרוב לרצח.<ref></ref>

לפי אנשי כנסיית האיחוד, אמו של הרוצח ימגאמי הצטרפה לכנסייה בסביבות 1998, אבל בשנת 2009 הפסיקה להשתתף בטקסים שלה. כשנתיים או שלוש לפני הרצח חידשה את הקשר עם חברים בכנסייה, ובחצי השנה האחרונה לערך היא השתתפה שוב באירועיה, בערך אחת לחודש.

== לאחר ההתנקשות ==
בלשכת ראש ממשלת יפן הוקם מרכז לניהול משברים. ראש ממשלת יפן פומיו קישידה, שהיה במחוז יאמאגטה לרגל קמפיין בחירות, ביטל את אירועיו המתוכננים וחזר לטוקיו. כל חברי ממשלת יפן המכהנים, מלבד שר החוץ של יפן יושימאסה היאשי ששהה באינדונזיה לרגל פורום G20, נקראו גם כן בחזרה לטוקיו. הוחלט שהבחירות לבית היועצים של יפן ייערכו כמתוכנן, בנימוק שההתנקשות "לא יכולה לעצור את הדמוקרטיה".

שורת מנהיגים ברחבי העולם הביעו זעזוע מההתנקשות באבה.

בהצהרה לתקשורת, קצין המשטרה המקומית הודה כי "אנחנו לא יכולים להכחיש שהיו בעיות אבטחה".

==קישורים חיצוניים==

== הערות שוליים ==

קטגוריה:התנקשויות מצולמות
קטגוריה:יפן: היסטוריה
אבה, שינזו
קטגוריה:פשע ביפן
קטגוריה:נארה
פונס אלר

איזאק אלפונס "פונס" אלר (בהולנדית: Izaäk Alphonse "Fons" Aler; 3 במאי 1896 – 21 בדצמבר 1981) היה לוטננט גנרל הולנדי אשר שימש כמפקד חיל האוויר המלכותי ההולנדי, ולתקופה קצרה אף שימש כיושב ראש מטה ההגנה המאוחד (מקביל לרמטכ"ל).

==ביוגרפיה==
אלר נולד באמסטרדם ב-3 במאי 1896. ב-1917 הוא התגייס לצבא הולנד ולמד באקדמיה הצבאית המלכותית ההולנדית. הוא למד טיסה, ולתקופה קצרה שרת בחיל אוויר הטרי של הולנד. כעבור זמן קצר הוא עזב את הצבא והחל לעבוד כטייס עבור חברת KLM. כמו כן שימש כראש השירות הטכני בנמל התעופה סכיפהול. ב-1939 פרצה מלחמת העולם השנייה, והולנד הכריזה על גיוס כללי. אלר נאלץ לחזור ולהצטרף לחיל האוויר. לאחר המלחמה המשיך אלר לשרת בצבא, ובשל ניסיונו העשיר בתחום התעופה, מונה ב-1946 למפקד חיל האוויר. במסגרת תפקידו, היה עליו לבנות מחדש את חיל האוויר ההרוס. אלר דאג לרכישת מטוסים חדשים עבור חיל האוויר ולהקמת מנגנון אימונים. הוא אף דאג להקים בית ספר ראשון לתעופה צבאית בהולנד. כמו כן הוא פעל להפיכתו של חיל האוויר לזרוע עצמאית. ב-1 בינואר 1953 הוא מונה ליושב ראש מטה ההגנה המאוחד (מקביל לרמטכ"ל). עם זאת, ב-1 באוקטובר של אותה שנה הוא פרש מהצבא ומונה למנכ"ל KLM. הוא סיים את תפקידו זה ב-1 במאי 1961.

==קישורים חיצוניים==

* [http://resources.huygens.knaw.nl/bwn1880-2000/lemmata/bwn3/aler פונס אלר] באתר resources

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:הולנדים שנולדו ב-1896
קטגוריה:הולנדים שנפטרו ב-1981
הצבעה באמצעות כסף

הצבעה באמצעות כסף היא אנלוגיה שמתייחסת להשפעה של בחירת המוצרים שעושה הצרכן על פעולות היצרן.

== המושג ==
בכמה ספרי כלכלה שיצאו באמצע המאה ה-20, נעשה שימוש במונח "הצבעה באמצעות כסף" כדי לתאר את התהליך שבו בחירות הצרכנים משפיעות על החלטות הייצור של חברות. מוצרים שצרכנים קונים מיוצרים יותר בעתיד. מוצרים שלא נמכרים כמצופה ייוצרו פחות. לפי אנלוגיה זו, הצרכנים, במהלך הקניות שהם מבצעים, מצביעים ברגליים עבור "מנצחים" ו"מפסידים".

חרמות צרכנים משנים לעיתים את התנהגות היצרנים. המטרות של חרמות סלקטיביות, היו מגוונות, וכללו רצון לראות ירידה בהכנסות החברות, הדחת מנהלים מרכזיים או פגיעה במוניטין.<ref></ref>

== ביקורת ==
בארצות הברית הושמעה ביקורת על כך שבהצבעה באמצעות כסף קיימת הטיה מעמדית: הצבעה באמצעות כסף נעשית על ידי צרכנים ממעמד הביניים או ממעמד גבוה, על ידי שליטה בדרך בה הם משקיעים את כספם.

ההצבעה באמצעות כסף זכתה גם לביקורת על היותה "לקיחת החוק לידיים" על ידי צרכנים. רוב הכלכלנים ופילוסופים של כלכלה מסכימים שלצרכנים יש זכות לקבל החלטות אישיות על התנהלותם בשוק, אולם לשינוי קבוצתי של התנהגות צרכנית והשקעה הכסף על ידי צרכנים רבים עשויות להיות השלכות מסוכנות. 

קיימת תופעה רווחת של הפעלת לחץ על תאגידים וחברות כדי שיפעלו בצורה ידידותית לסביבה. לא ברור אם חברות שמשפיעות לרעה על איכות הסביבה אכן ישנו את שיטות הייצור שלהן בעקבות הפעלת לחץ כזה.

== ראו גם ==

* מימון המונים
* צרכנות אתית

== הערות שוליים ==

קטגוריה:מיקרו-כלכלה
קטגוריה:צרכנות בת קיימא
תזמורת רדיו

תזמורת רדיו (או תזמורת רשות שידור) היא תזמורת המועסקת על ידי רשת רדיו או רשת טלוויזיה על מנת לספק תכנים מוזיקליים באופן ישיר, כמוזיקת רקע או כנושא לתוכניות שונות ברשת. בימי הזוהר של הרדיו היו תזמורות רדיו רבות, שניגנו מוזיקה קלאסית, פופולרית קלה וג'אז. בעשורים האחרונים הפכו תזמורות רדיו נדירות. אלו שעדיין קיימות, רובן באירופה, מבצעות בעיקר מוזיקה תזמורתית קלאסית ועכשווית.
== תזמורות מפורסמות ==
תזמורות שידור מפורסמות כוללות את התזמורת הסימפונית של רשות השידור הלאומית של ארצות הברית (1937–1954) בניצוחו של ארטורו טוסקניני; את חמש התזמורות המנוהלות על ידי ה־BBC, במיוחד תזמורת רשות השידור הבריטית שנוסדה ב־1930; תזמורת הרדיו הסימפונית של לייפציג (MDR) שנוסדה ב־1923; תזמורת רדיו בוואריה שנוסדה ב־1949; התזמורת הסימפונית NHK; התזמורת הסימפונית הלאומית של דנמרק שנוסדה ב־1925; תזמורת רדיו וינה שנוסדה ב־1969; ותזמורת צ'ייקובסקי של רדיו מוסקבה (לשעבר בין היתר התזמורת הסימפונית של ברית המועצות לרדיו וטלוויזיה) שנוסדה בשנת 1930.

בישראל, התזמורת הסימפונית ירושלים פעלה עד 2017 תחת החסות של קול ישראל ורשות השידור, ושמה הותאם לשייכות זו.

== תזמורות כיום ==
מראשית המאה ה־21 קיימות בגרמניה מספר גדול במיוחד של תזמורות רדיו. 12 תזמורות רדיו מופיעות ומפיקות מוזיקה קלאסית כמו גם עכשווית וג'אז עבור השידור הציבורי של גרמניה. לתאגיד השידור הצפון גרמני (NDR) שתי תזמורות בהמבורג ובהנובר וביג בנד, בנוסף. לתאגיד השידור המערב גרמני (WDR) שתי תזמורות בקלן וביג בנד, תאגיד שידור דרום־מערב גרמניה (SWR) עם שתי תזמורות וביג בנד בשטוטגרט ובבאדן־באדן/פרייבורג, תאגיד השידור הבווארי עם שתי תזמורות במינכן, תאגיד שידור מרכז גרמניה (MDR) עם תזמורת אחת בלייפציג, תאגיד שידור חבל הסאר עם תזמורת אחת (ממוזגת מ־2006) בזארבריקן, תאגיד השידור של הסן (HR) עם תזמורת אחת בפרנקפורט ותזמורת רדיו ברלין.

תאגיד השידור הבריטי מפעיל חמש תזמורות קבועות במשרה מלאה, וכן מקהלה קאמרית במשרה מלאה, ה־BBC Singers וה־Big Band של ה־BBC.

בדנמרק ארבע תזמורות רדיו בולטות: התזמורת הסימפונית הלאומית של דנמרק, להקת הרדיו הדנית הגדולה, התזמורת הקאמרית ומקהלת הרדיו.

בנורווגיה, מפעילה NRK את תזמורת הרדיו הנורווגית. התזמורת מתמחה במוזיקה קלאסית וגם במוזיקה פופולרית. גם ל ולתזמורת סטוונגר יש הסכמים עם NRK לביצוע מספר הקלטות שידור בשנה.

בהולנד, קרן השידור הציבורי, ארגון גג של איגודי השידור הציבורי של הולנד, תומך ב־Radio Filharmonisch Orkest, ב־Radio Kamer Filharmonie, במקהלת Groot Omroepkoor (מקהלת רדיו הולנד) וב־Metropole Orkest, תזמורת הפופ והג'אז המקצועית הגדולה בעולם.

תזמורת השידור האחרונה שפעלה בצפון אמריקה הייתה תזמורת הרדיו של תאגיד השידור הקנדי שנוסדה בשנת 1938, ופורקה על ידי התאגיד בסוף נובמבר 2008. ההרכב המשיך לפעול ללא תלות בתאגיד כתזמורת השידור הלאומית שבסיסה בוונקובר.

תאגיד השידור האוסטרלי (ABC) מפעיל שש תזמורות רדיו סימפוניות ממלכתיות באמצעות חטיבת משנה בשם "סימפוניה אוסטרליה".

להקת הבית של התכנית לייט שואו עם דייוויד לטרמן קראה לעצמה בגחמה "תזמורת CBS", למרות שזו לא הייתה תזמורת מוזיקלית קלאסית ולא הופיעה ב־CBS מחוץ לתוכנית. תזמורת האולפן הקבועה האחרונה באמריקה הייתה The Tonight Show Band, הידועה גם בשם NBC Orchestra, להקה גדולה בראשות החצוצרן דוק סברינסן.

*
רדיו
תזמורת
קטגוריה:שידור ציבורי
שמואל ברודני

הרב שמואל ברודני היה רב יהודי אורתודוקסי בניו יורק באמצע המאה העשרים. כיהן כמגיד שיעור בישיבת מיר בברוקלין ובהמשך כראש ישיבה.

== ביוגרפיה ==
הרב ברודני נולד באוגוסט 1915 בסמרגון שבבלארוס במהלך מלחמת העולם הראשונה. בילדותו למד בחדר המקומי ובסניף של ישיבת נובהרדוק, ובגיל ארבע עשרה, התקבל לישיבת ראמייליס בווילנה, אז בהנהגתם של הרב שלמה היימן והרב מאיר באסין. הוא נשאר ברמיילס שלוש שנים ולאחר מכן עבר לישיבת מיר ב-1932.

=== מלחמת העולם השנייה ===
במהלך מלחמת העולם השנייה נאלצה הישיבה לברוח לווילנה שבליטא ולאחר מכן נאלצה להסתתר בעיירה הקטנה קיידאן. ישיבת מיר הצליחה לעזוב את ליטא לפני הכיבוש הנאצי דרך רוסיה ויפן, והתיישבה בשנחאי הכבושה ביפן. כששמע הרב שלמה היימן על בריחת ישיבת מיר, הוא שאל אם שמואל ברודני נמצא ביניהם. כשנאמר לו שאכן שמואל נמנה עם הנמלטים, הוא הכריז שהוא יהיה "גדול בישראל". בתקופת הימצאות הישיבה בשנחאי, שמואל למד בחברותא עם רבי חיים שמואלביץ וישן בחדר של רבי לייב מאלין.

לאחר מלחמת העולם השנייה הוא עבר עם הישיבה לארצות הברית.

זמן קצר לאחר הגעתו לארצות הברית, הוא נישא לרחל לאה לשינסקי והחל למסור שיעורים בישיבת מיר. בין תלמידיו היה הרב שלמה ברעוודה. השיעור שמסר היה הגדול ביותר בישיבת מיר, עם עד תשעים תלמידים.

הרב ברודני נפטר ב-15 בפברואר 1981.<ref></ref> בנו, הרב אליה ברודני, משמש כראש ישיבה בישיבת מיר ברוקלין ומכהן כחבר במועצת גדולי התורה של אגודת ישראל באמריקה.<ref></ref> בן נוסף, הרב אבא ברודני, שימש במשך 25 שנה כמנהל ישיבה ולאחר מכן כראש כולל.<ref></ref> בתו בתיה נישאה לרבי מנחם בן מנחם, נכדו של רבי איסר זלמן מלצר המכהן כראש ישיבה בישיבת תפרח.

==קישורים חיצוניים==
* 
* 

==הערות שוליים==

קטגוריה:אמריקאים שנפטרו ב-1981
קטגוריה:אמריקאים שנולדו ב-1915
קטגוריה:בוגרי ישיבת מיר (בלארוס)
קטגוריה:ניו יורק: רבנים
קטגוריה:בוגרי ישיבת רמיילס
טלסה (כדורגל)

מועדון הכדורגל טולסה (באנגלית: FC Tulsa), היא קבוצת כדורגל מהעיר טלסה, אוקלהומה שבארצות הברית, אשר משחקת בליגת הUSL.

== היסטוריה ==
ב-11 בפברואר 1978, נערך המשחק הראשון של ראפנקס שנגמר בהפסד 6-5 לטובת הטמפה ביי רודיס.

הם זכו בתואר ה-NASL בסוקר בול 83', כשהם ניצחו את טורונטו בליזארד באצטדיון בי סי פלייס בוונקובר. בתוצאה של 2–0. למרות שהעונה האחרונה של ה-NASL הייתה 1984, והליגה התפרקה בתחילת 1985, ה-ראפנקס המשיכו לפעול כמועדון עצמאי. הם הרכיבו לוח זמנים שאפתני של יותר מ-20 משחקים הנמשכים ממאי עד אוגוסט, נגד קבוצות מארצות הברית, אירופה ודרום אמריקה, כמו כן אף קבוצות אחרות של ה-NASL לשעבר שלא התפרקו. אך המועדון הפסיק את פעילותו ב-17 ביולי 1985.

ב-26 בפברואר 2014, הוכרז שהקבוצה החדשה שהוקמה בטולסה, תיקרא טולסה ראפנקס כמחוות כבוד לטולסה ראפנקס המקורית ששיחקה ב-NASL. השם זכה לכמעט 50% מהקולות בבחירת השם למועדון, ההצבעה התקיימה בפברואר 2014.

ב-4 בדצמבר 2019, המועדון הודיע כי שמה של הקבוצה ישונה לשם "מועדון הכדורגל טולסה", החל מעונת 2020.

== מאמני עבר ==
==== טולסה ראפנקס (1977-1985) ====
* ביל פולקס (1978)
* אלכס סקוטרק (1978)
* אלן הינטון (1979)
* צ'רלי מיטשל (1980–1981)
* טרי הנסי (1981–1983)
* סטיב ארל (עונת 1983–1984)
* וים סורביר (1984)

==== טולסה ====
* דייוויד וודרוי (2017–2018)
* מייקל נסיאן (2018–2022)
* דונובן ריקטס (2022–)

== תארים והישגים ==
* NASL
** זכייה: 1983

== קישורים חיצוניים ==

* [https://www.fctulsa.com/ האתר הרשמי של המועדון]

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:ארצות הברית: כדורגל
קטגוריה:קבוצות כדורגל שהוקמו ב-1977
קטגוריה:קבוצות כדורגל שהוקמו ב-2013
ישיבת מיר (ברוקלין)

ישיבת מיר (נקראת גם מירער ישיבה) היא ישיבה חרדית השוכנת בברוקלין, ניו יורק.

ראשי הישיבה הנוכחיים הם רבי אברהם יעקב נלקנבוים, רבי אשר דב ברנבוים, רבי אשר אליהו קלמנוביץ, והרב הרשל ז'ולטי. ר"מים בולטים נוספים הם הרב אליה ברודני, הרב ראובן שפנסקי, הרב הרשל קמינסקי והרב צבי לובל.

== היסטוריה ==

ישיבת מיר נוסדה בשנת 1815, במיר, בלארוס ופעלה שם עד 1914. עם פרוץ מלחמת העולם הראשונה עברה הישיבה לפולטבה שבאוקראינה בהנהגתו של רבי אליעזר יהודה פינקל, חתנו של ראש הישיבה רבי אליהו ברוך קמאי. בשנת 1921 חזרה הישיבה למיר, שם נשארה עד פלישת גרמניה הנאצית לפולין בשנת 1939 ותחילת השואה. על אף שרבים מהתלמידים ילידי חוץ עזבו עם פלישת צבא ברית המועצות ממזרח, הישיבה המשיכה לפעול, אם כי בהיקף מצומצם, עד שהצבאות הנאצים המתקרבים גרמו לראשי הישיבה להעביר את הישיבה לקדאיניאין (קיידאן), ליטא. כשהצבאות הנאצים התקדמו מזרחה, ברחה הישיבה כולה בסופו של דבר ברחבי סיביר ברכבת הטרנס-סיבירית, ולבסוף נפתחה מחדש בקוֹבֶּה, יפן, ב-1941. זמן קצר לאחר מכן, הישיבה עברה שוב לשאנגחאי, סין, שם שהו עד תום מלחמת העולם השנייה. גבורתו של הקונסול הכללי היפני בליטא, צ'יאונה סוגיהארה, שהנפיק כמה אלפי אשרות מעבר ליהודים, שהתירו להם לנסוע ולברוח ליפן, הייתה נושא למספר ספרים.

לאחר סיום המלחמה, רוב הפליטים היהודים מגטו שאנגחאי עזבו לארץ ישראל ולארצות הברית. ביניהם היו הניצולים מישיבת מיר, שהקימו מחדש את הישיבה, הפעם עם שני קמפוסים, אחד בירושלים, ישראל, ואחד בברוקלין, ניו יורק.

== בברוקלין ==
הישיבה התיישבה במזרח ניו יורק לפני שעברה למיקומה הנוכחי באושן פארקווי בפלטבוש. ראש הישיבה היה הרב אברהם קלמנוביץ שהנהיג את הישיבה כמעט 20 שנה. הוא נפטר ב-1964. את תפקידו כראש הישיבה מילאו בנו רבי שרגא משה קלמנוביץ וחתנו רבי שמואל ברנבוים. בין הרבנים שלימדו בישיבה היו הרב דוד קוויאט והרב שמואל ברודני.

ראשי הישיבה בהווה הם רבי אשר אליהו קלמנוביץ, בנו של רבי שרגא משה קלמנוביץ; רבי הערשל ז'ולטי, חתן רבי שרגא משה; רבי אברהם יעקב נלקנבוים, חתנו של רבי אברהם קלמנוביץ; והרב אשר דב ברנבוים, בנו של רבי שמואל ברנבוים. המשגיח הוא הרב עזריאל ארלנגר. הישיבה כוללת כיום תלמוד תורה, ישיבה קטנה, בית מדרש וכולל. ראש הכולל והישיבה הקטנה הוא רבי אליעזר גינזבורג חתנו של רבי שרגא משה קלמנוביץ.

==קישורים חיצוניים==
* 

*
קטגוריה:ישיבת מיר
קטגוריה:סמינרים להכשרת רבנים
בן האסלמן

בנימין ריכרד פיטר פראנס האסלמן (בהולנדית: Benjamin Richard Pieter Frans Hasselman; 14 במרץ 1898 – 2 במרץ 1984) היה גנרל הולנדי אשר שימש כיושב ראש מטה ההגנה המאוחד (מקביל לרמטכ"ל) בין 1953–1957.

==ביוגרפיה==
האסלמן נולד ברוטרדם ב-14 במרץ 1898. באוקטובר 1916 הוא החל ללמוד באקדמיה הצבאית המלכותית. בשל נטייתו לסדר ולמשמעת הוא נודע בכינוי "הפרוסי". ב-1919 הוא סיים את לימודיו והצטרף לחיל הפרשים בדרגת לוטננט משנה. הוא שירת לראשונה ברגימנט ה-4 בדוונטר, שם הכיר את אשתו הראשונה סוזנה מרגרטה גירטרוידה ואן אוברוולט (1896–1967). ב-1921 הוא נישא לה ונולד להם בן אחד. ב-1923 הוא הועבר לרגימנט ה-1 באמרספורט בדרגת לוטננט. באמרספורט הוא הכיר את אלייד מריה ביקר קארטן (1901–1980), שהייתה נשואה לקצין אחר ברגימנט. ב-1926 התגרשו שניהם מנשותיהם והאסלמן נישא לאלייד. מנישואים אלו נולד להם בן אחד.

ב-1937 נשלח האסלמן לשמש כנספח צבאי בברלין. ב-1939 הוא חזר להולנד והוצב במטה הדיוויזיה ה-2. לאחר הקרב על הולנד בחר האסלמן, שנודע כמעריץ מושבע של הוורמאכט, להישאר בהולנד ולשתף פעולה עם שלטונות הכיבוש הגרמניים. הגרמנים העניקו לו תפקידי ניהול בכירים, והוא בתמורה שכנע את קציני הצבא הולנדי לחתום על הצהרת נאמנות לגרמניה ולהתחייב שלא יילחמו נגד הכיבוש. ב-1942 הוא התפטר מתפקידו במחאה על מעצר המוני של קצינים הולנדים. הגרמנים כלאו אותו והעבירו אותו בין מספר מחנות מעצר בפולין ובגרמניה. לאחר המלחמה הוא חזר להולנד ונאלץ לתת דין וחשבון בפני הוועדה לקציני מלחמה שבויים. הוועדה קבעה כי לא ניתן לאפשר לו לחזור לצבא. עם זאת, שר ההגנה החליט להעניק לו פרישה מכובדת עם פיצויים. האסלמן ערער לבית המשפט, שפסק כי הוא יכול לחזור לצבא. לנוכח מצבו הרעוע של הצבא ההולנדי לאחר המלחמה, והמחסור החמור בקצינים איכותיים, הוא התקבל בזרועות פתוחות וצורף למטה הכללי. ב-1948 הוא מונה לנספח הצבאי בפראג. ב-1950 הוא גורש מצ'כוסלובקיה לאחר שאיש עסקים הולנדי נתפס בריגול במדינה.

עם חזרתו להולנד מונה האסלמן למפקח חיל הפרשים. ב-1951 הוא מונה לראש המטה הכללי של צבא היבשה ההולנדי. ב-1 באוקטובר 1953 מונה ליושב ראש מטה ההגנה המאוחד (מקביל לרמטכ"ל). בתפקידו זה עמל האסלמן לבנות מחדש את הצבא ההולנדי לאחר המלחמה. כמו כן פיקח על פינוי הצבא ההולנדי מאינדונזיה ועל הצטרפותה של הולנד לנאט"ו. ב-1 בנובמבר 1957 סיים את תפקידו ועבר לשמש כיושב ראש הוועדה הצבאית של נאט"ו במקום ג'וזפה מנצ'ינלי. ב-1958 סיים את תפקידו והוחלף בביארנה און.

הוא נפטר בהאג ב-2 במרץ 1984.

==קישורים חיצוניים==

* [http://resources.huygens.knaw.nl/bwn1880-2000/lemmata/bwn5/hasselman בן האסלמן] באתר resources 

קטגוריה:מפקדי צבאות סדירים בעת החדשה: אישים
קטגוריה:ראש ההגנה (הולנד)
קטגוריה:נספחים צבאיים
קטגוריה:גנרלים הולנדים
קטגוריה:אנשי צבא הולנדים במלחמת העולם השנייה
קטגוריה:הולנדים שנשבו במלחמת העולם השנייה
קטגוריה:הולנדים שנולדו ב-1898
קטגוריה:הולנדים שנפטרו ב-1984
גימנסיה על שם פרנץ פלדש

בניין בית הספר
גימנסיה על שם פרנץ פלדש (בהונגרית: Földes Ferenc Gimnázium) הוא בית ספר במישקולץ, הונגריה, שהוקם בשנת 1640.

== היסטוריה ==
בית ספר הנוכחי נוסד שנת 1953 על ידי איחוד בין שני בתי ספר. המוסד הנוכחי נחשב לצאצא של בתי ספר אלו.

בשנת 1560 במישקולץ הוקם בית ספר תיכון פרוטסטנטי. בשנת 1731 הוא עבר לפיקוח של הכנסייה הקתולית ללא שינוי שמו. בשנת 1755 לבית הספר הובטח מימון ממשלתי ובכך היה ניתן להמשיך את פעילותו. לאור המימון הממשלתי ולמרות השתייכות דתית, בבתי ספר למדו גם יהודים דוגמת איגנץ שוגאר. בשנת 1944 לאחר הכיבוש הגרמני הבניין עבר לשליטתם. הוא חזר להיות בית ספר בשנת 1946. כיום בניין בית הספר מהווה חלק של המוזיאון העירוני.

בית הספר הקתולי נוסד בשנת 1729 על ידי פרנציסקנים. תחילה הוא פעל בבניין קטן ומפעם לפעם עבר לבניין אחר. בשנת 1886 בית הספר עבר לבעלות המדינה ולשמו התווספה תוספת "מלכותית". בשנת 1878 בעקבות שיטפון נפגעו ספרים רבים של ספריית בית הספר. בשנת 1911 הושלמה בניית בניין חדש. בשנים 1914–1916 הבניין שימש כבית חולים צבאי. בשנת 1936 למדו במוסד 946 תלמידים והוא הפך לבית הספר התיכון הגדול בהונגריה. במהלך מלחמת העולם השנייה שימש הבניין שוב כבית חולים צבאי. בשנת 1945 הבניין הוחזר לבית ספר, אך בשנת 1949 הבניין עבר לאוניברסיטה עירונית שהוקמה באותה שנה. 

בשנת 1953 הבניין הוחזר לבית הספר שאוחד עם בית ספר פרוטסטנטי ובית הספר החדש קיבל את השם "גימנסיה על שם פרנץ פלדש" שהיה פילוסוף הונגרי שנהרג בקרבות במהלך מלחמת העולם השנייה. למרות שפרנץ פלדש היה קומוניסט, שם בית הספר לא שונה עד היום.

החל משנת לימודים 1990/91 הלימודים בבית הספר עברו למתכונת של שש שנים במקום ארבע שנים שהיה נהוג עד כה. בתחילת המאה ה-21 ליד הבניין הקיים הוקם אגף חדש בו הוקמו כיתות מיוחדות, אולם הספורט וספרייה. שדרוג הבניין הסתיים בשנת 2003.

==קישורים חיצוניים==

* 

קטגוריה:בתי ספר
קטגוריה:הונגריה: חינוך
קטגוריה:מישקולץ
Wattpad

Wattpad (בעברית: וואטפאד) היא פלטפורמה לקריאה וכתיבה מקוונת הנותנת למשתמשים את היכולת לקרוא ולכתוב סיפורים ולשתפם. האתר נוסד על ידי אלן לאו ואיבן יואן, הם טוענים שהפלטפורמה שואפת ליצור קהילות חברתיות סביב סיפורים ולקרב את היחסים בין קוראים לכותבים.<ref></ref> הפלטפורמה מאפשרת למשתמשים לכתוב ולפרסם סיפורים, או לקרוא סיפורים שנוצרו על ידי משתמשים אחרים. בינואר 2021, הודיעו תאגיד נאבר כי הם ירכשו את האתר Wattpad תמורת 51 מיליון דולר; העסקה הושלמה במאי 2021. נכון לנובמבר 2021, ל-Wattpad נכנסים למעלה מ-90 מיליון משתמשים בחודש.<ref></ref>

ב-Wattpad כותבים באתר כמעט 300,000 סופרים מ-35 מדינות. מדי שנה האתר עורך תחרות סיפורים בשם The Watty Awards.<ref></ref> חלק מהסיפורים באתר עברו עיבוד לסרטים או לסדרות, כגון "אחרי ש..." ו"דוכן הנשיקות". בינואר 2019 השיקה Wattpad חטיבת הוצאה לאור בשם Wattpad Books.

== שימוש ==
האתר מוכר כפלטפורמה לספרות חובבים ("פאן פיקשן"), ספרות הנכתבת על ידי חובביה של יצירה מקורית. השראות פופולריות לספרות חובבים באתר כוללות ספרים, סרטים, סדרות טלוויזיה, אנימה, מאנגה וידוענים. בין היצירות ניתן למצוא גם סיפורים אינטראקטיביים, בהם הקורא מעורב במהלך העלילה.
==קישורים חיצוניים==

* 

== הערות שוליים ==

קטגוריה:אתרי אינטרנט שהושקו ב-2006
קטגוריה:כתיבה